Facebook: Μεγάλη πτώση στη μετοχή του από το χειρότερο «μπλακάουτ» της ιστορίας του - THETIMES.GR
Facebook: Μεγάλη πτώση στη μετοχή του από το χειρότερο «μπλακάουτ» της ιστορίας του
Μεγάλη πτώση σημείωσε, όπως ήταν αναμενόμενο, η μετοχή του γίγαντα των ιστότοπων κοινωνικής δικτύωσης, Facebook, κατά το σημερινό άνοιγμα της Ουόλ Στριτ εξαιτίας τις γιγάντιας βλάβης στο δίκτυό του, το οποίο σύμφωνα με πληροφορίες αποτέλεσε το μεγαλύτερο «μπλακάουτ» στην ιστορία του.
Μάλιστα, το Fcebook, πλέον βάλλεται και από άλλη πλευρά, λόγω της έναρξης της ποινικής έρευνας στη Νέα Υόρκη σχετικά με τον τρόπο που οι χρήστες του μοιράζονται δεδομένα.
Σύμφωνα με το BBC, το χθεσινό αποτελεί το σοβαρότερο «μπλακάουτ» στη μέχρι τώρα ιστορία του Facebook.
Βασικές υπηρεσίες δικτύου τέθηκαν εκτός λειτουργίας για χρήστες ανά τον κόσμο: Όπως υπογραμμίζει το BBC, η τελευταία φορά που είχε λάβει χώρα συμβάν τέτοιας έκτασης ήταν το 2008, με τη διαφορά πως τότε είχε 150 εκατομμύρια χρήστες, ενώ σήμερα 2,3 δισεκατομμύρια.
Κατά το «μπλακάουτ» επηρεάστηκαν το ίδιο το Facebook, το Messenger, το WhatsApp και το Instagram, ενώ δεν έχει γίνει ακόμα γνωστό το αίτιο. Ωστόσο, η λειτουργία φαίνεται να έχει αποκατασταθεί το πρωί της Πέμπτης, με το Instagram να ανακοινώνει μέσω… Twitter την «επιστροφή» του.
Τα προβλήματα άρχισαν να εκδηλώνονται το απόγευμα της Τετάρτης. Σε κάποιες περιπτώσεις ήταν αδύνατη η πρόσβαση στο Facebook, ενώ άλλοι χρήστες ανέφεραν ότι, αν και φόρτωνε, δεν μπορούσαν να κάνουν posts.
Στο Instagram δεν ήταν δυνατή η ανανέωση των feeds ή η δημοσίευση νέου υλικού. Το Messenger στην desktop έκδοση δεν φόρτωνε, αν και η mobile εκδοχή του λειτουργούσε- ωστόσο υπήρχαν προβλήματα σε άλλα είδη περιεχομένου, όπως στην αποστολή φωτογραφιών. Παρόμοια ήταν τα προβλήματα και στο WhatsApp, ενώ υπήρξαν θέματα και στο Facebook Workplace.
Σε απόσταση αναπνοής από τις 720 μονάδες το χρηματιστήριο
«Γάζωσαν» αρχιμαφιόζο της Νέας Υόρκης έξω από το σπίτι του
Όλι Ρεν: Η ΕΚΤ είναι έτοιμη να δράσει εάν δεν υπάρξει βελτίωση...